text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000003", "text": "Muammar Al Gaddafi uka dictador jaqixa, martis uruxa telivision estatal tuqiw markachirinakaru arsutayna, ukanxa kulirat kankan\u0303ap un\u0303icht\u2019ayasitayna, ukjamarak khitinakatix mark apnaqirinakaru saykatapki ukanakar axsarayasina. Akjam sasina: Libia markaxa tukusiniwa kunjamtix Afganista\u0301n, Iraq o Somalia markanakax tukuski ukjama. Ukatxa sarakitaynawa: arumanthix thaqhir mistsupxam, mark yanqhachirinak (terrorista) tuqi, ukatxa irpkatapxam aka fuerzas de seguridad tuqinkirinakaru \u201cjiwayan\u0303ataki\u201d, ukjamat juch un\u0303t\u2019ayan\u0303ataki. Ukampirus sarakitaynawa: nayax Libia markatx juch jikiskakiwa \u201cqhipha wil ch\u2019aqaqayan\u0303kama\u201d ukjam sasina. Ukatxa kunakasta lurawinakasa utjpan aka mark apnaqirinak tuqxa, jiwayataniwa. Juk'ampis arsuskakitaynawa, taqi khitinakatix anqax marka mayacht\u2019atanakampi irnaqapkani, mark apnaqirinak tuqi jan wali lurapkani, yanqhachapkani ukanakax, jiwayatapxaniwa sasina. Aka arsuwixa wali jan amuyu jaqina arsupawa. Libia markachirinakampi uraq pachana twiter tuqinkirinakampi taqi akanakx arkapxatayna. Gadaffi jaqixa ma\u0308 jan wali jaqxamawa sarti kunapachatixa Libia markaxa jan walina un\u0303jaski ukjamaraki waljani markachirinaka jiwarkipana."}, {"text_idx": "#000004", "text": "Gadaffi jaqixa ma\u0308 yanqhacha\u0308wi kjitinakatix mark apnaqirinak tuqi arsupki ukanakarux un\u0303icht\u2019ayawayatayna. Ukatxa yaqha lurawinaka paskanxa Libya markanxa ukanakampit arsuwayatayna. Kunawsatixa yaqha mark apnaqirinakaxa jiwayapkataynawa taqi kjitinakatix mark apnaqirirnakaru saykatapkanxa jupanakaru. Ukatxa \u00abmayacht\u2019awix China Markanxa wali kjusanwa, taqi kjitinakatix plaza Tianamen tuqin jikxatasipkanxa ukanakatakixa\u201d. Ukjamakasinxa sarakinwa, arumanthix waynanakaxa tamacht\u2019asipxan turkakiptawi arxatan\u0303ataki, jupanakpachaxaya qalltapxstaxa, sasaw arst'asiwaykakitayna."}, {"text_idx": "#000005", "text": "Janira arskipanxa, yaqhipa twiter apnaqirinakaxa aruskipt\u2019apxanwa maysaru un\u0303tayasinakunawsatix jan ratuki arsunki ukata."}, {"text_idx": "#000006", "text": "@acarvin: Gaddafi: mark apnakan\u0303a turkakipan\u0303ataki, jan yanqhachatan\u0303ataki sayt'asipxama, sasina."}, {"text_idx": "#000007", "text": "@acarvin: Gaddafi: wayna jilatanakaruwa janchi masipanakata jithiqayasina yaqha amuyumpi p\u2019iqiru uskuntasina apamuchutayna. Kjitinakatix ch\u2019amanchapki jupanakaxa nuwjasaw juchapa un\u0303icht\u2019ayapxatayna."}, {"text_idx": "#000008", "text": "@rania_hafez: Gaddafi: kjitinakatix Libia marka apnaqirinakaru ukjamaraki armanaka aptirinakaru markachirinak tuqxa, jupanakaxa juchapxa mutuyatan\u0303apawa jiwayawimpi, ukjam siwa Libia markan kamachipanxa."}, {"text_idx": "#000009", "text": "@draddee: Gaddafi: markachirinaka tamacht\u2019an\u0303ataki ukjamata jupanakax arxatapxan\u0303apataki, aski sarnaqawinaka Libia markachirinakaxa uk mayiwayatayna"}, {"text_idx": "#000010", "text": "@habibh: #Gaddafix jiwayawimpiw markpacharu aka telivision tuqi axsarayiwa..."}, {"text_idx": "#000011", "text": "@kimo79: Sum lurkipanxa #Gadaffi jaqixa aka jan wali arsuwimpixa, juk\u2019am mark turkakipan\u0303 sartawix nayraqataru sarantan\u0303atakiw ch'aman\u0303chi, sasaw sawayapxatayna #libya markana."}, {"text_idx": "#000012", "text": "@themoornextdoor: ullarasktawa ma\u0308 panka: janiw kuna qillqatasa utjkiti uka jakjuwinxa utjkarakisa, kuntix jupapacha parlki ukakiw ina\u0308ski"}, {"text_idx": "#000013", "text": "@EDSETIADI:uka luqhix ch\u2019uxn\u0303a pankapa ullaran\u0303a qalltaski. Ukaxa janiw kunatakikisa. "}, {"text_idx": "#000014", "text": "@timrylands: Gadaffi jaqixa jichhaxa ma\u0308 jan amuyuni artista yatichirixaruw amtayitu. Kunawsatix jupax libretajaru calificacion churan\u0303apakana ukjapacharu #libia markana "}, {"text_idx": "#000015", "text": "@acarvin: Gaddafi: janiw nayarus, Libia markarus munapkituti. Ma\u0308 yanqhachawiwa. Kjititixa armanaka aptkani ukaxa jiwayawimpi juchapa mutuyataniwa."}, {"text_idx": "#000016", "text": "@Ssirgany: turkakipasiwa nayra kjisphillupa chhujn\u0303a panka ullaran\u0303ataki."}, {"text_idx": "#000017", "text": "@iandstone: Gaddafi despotrikaskiwa. \u00bfKawkhankis pa\u0308 kayun achakunakaxa? \u00bfPallapallanakaru pa\u0308 kayun achakukaspasa ukjama saykatasina?"}, {"text_idx": "#000019", "text": "@Raafatology: #Gaddafi siwa \u00abGaddafixa gloriawa\u00bb janiw kuna chillpaktsa, ukjamatwa. #Libya markana"}, {"text_idx": "#000020", "text": "@rania_hafez: Gaddafi mayiwa markachirinakaruxa marka thakhinakaru mistsupxan\u0303apataki, ukata markaru arxatapxan\u0303apataki yanqha qullanak tuqi! (jaqipachpa armanakamp ch'axwan\u0303apataki) #libya markana"}, {"text_idx": "#000021", "text": "@acarvin: Gadaffi: jani apnaqan\u0303aniti pallapallanaka markachirinakatakixa, jan ukasti kunawsatix munaski ukja apnaqapxan\u0303ani. Ukjam siwa uraq pach kamachinakaxa."}, {"text_idx": "#000022", "text": "@avinunu: Gaddafi: \u201cTaqpacha ayllunkirinaka ukjamaraki markankirirnakaxa Muammar Gaddafiru munapki mistsupxaniwa marka thakhinakaru"}, {"text_idx": "#000023", "text": "@acarvin: Gaddafi, ampara aytkasaxa:kjitinakatix fusilanaka apapkana, ukanakarux ch\u2019iyar k\u2019an\u0303askun ventanaparuw churt'apxi."}, {"text_idx": "#000025", "text": "@nour_odeh: #Gaddafi: uraqpachankirinkaxa larusipxiwa (thurun\u0303chasirinakatxa) jaqinakaxa machaqa municipionaka un\u0303stayapxan\u0303anakapa. Ukjamwa sawayi Saif jaqixa. #Libyamarkana"}, {"text_idx": "#000026", "text": "@ChangeInLibya: yanqhachiwa kjitinakatix juparu \u201c yanapapki jupanakarusa\u201d, \u201caka ch\u2019uxn\u0303a plazanaen\u201d...ukatxa kunxamakantixa pa\u0308tunka kjipaxa maranxa imata waraqatanakaxa yaticht\u2019asipkaraki:)"}, {"text_idx": "#000027", "text": "@acarvin: Gaddafi: mark apnaqan\u0303 nuwasiwix tukutaxiwa."}, {"text_idx": "#000028", "text": "@acarvin: Gaddafi: Libia markaxa qullan\u0303 utanakana, oficinanakana, uywa uywan\u0303anakana, ukanakankan\u0303 muni."}, {"text_idx": "#000029", "text": "@nour_odeh: #Gaddafi:1977 maranxa markaruwa churtan apnaqan\u0303apataki. Janiwa kuna kun luran\u0303sa yatktanti janiw kuna ch'amaniktansa, Libia markatakwa nuwasisktan. #Libya"}, {"text_idx": "#000030", "text": "@Dima_Khatib: Gaddafi: yaqhip waynanakaxa luran\u0303 munapxanxa kunjamtix Tunez, Egipto markanxa lurapxana uka pachpa #libya #feb17"}, {"text_idx": "#000031", "text": "@avinunu: Gaddafixa janiw nayax ch\u2019amanikti mark apnaqan\u0303ataki, 1977n maranwa Libia markaru churata, marka pachpa apnakasxan\u0303apataki."}, {"text_idx": "#000032", "text": "@draddee: Gaddafi: jiwasawa nuwastan EE.UU. markampi ukjamaraki Reino Unido tuqimpisa uraqisxana \u00bfkawkhankapxayatasa? #Libya"}, {"text_idx": "#000033", "text": "@acarvin: Gaddafi: qullan\u0303 utanxa, janiw kjitis suti turkakipan\u0303xa amuykanti. \u00bfJaqi jiwayanaka kawkhankapjayatasa? \u00bfkjitis ukjamanak luran\u0303a amuyi?"}, {"text_idx": "#000034", "text": "@avinunu: Gaddafi sarakiwa kjitinakatix jiwarkana ukanakaxa pallapallanakawa sasina."}, {"text_idx": "#000035", "text": "@TravellerW: \u00bfdictador jaqinakaxa janiw ankaxa markanakaru juch jaqun\u0303xa qarxasipkiti? #libya #gaddafi"}, {"text_idx": "#000036", "text": "@JNovak_Yemen: #jan amuyuni jaqixa Libia markanxa mayiwa markachirinakaru marka thakhinakaru mistsupxan\u0303apataki jiwaspacha nuwasirasin\u0303asataki #AliSeh jupan arkirinakapampi#Yemen"}, {"text_idx": "#000037", "text": "@Ssirgany:phusilanakampi jiwaskama nuwasin\u0303asa mayiski, ukjamwa arkirinakaparux mayi marka thakhinakaru mistsun\u0303anakapatakixa. #gaddafi #libya"}, {"text_idx": "#000038", "text": "@evanchill: Libia marka telivisiona tuqinxa jichhakiwa Gadaffi jaqiru arkirinakapax un\u0303sti, un\u0303icht\u2019ayapxiwa jan kuns sum yatisisina."}, {"text_idx": "#000040", "text": "@artate: Gadaffin qhisphillu nayrapampixa janiw kjitiruas un\u0303jkasmati, \u00bfchiqpachapuni? ... #libya #crazytalk"}, {"text_idx": "#000041", "text": "@ChangeInLibya: nayax janiw kuns amuykti. Yanqhachiwa jiwasana achachilanakasaru amerikanunakaru jan saykatapkatayna ukata. \u00bfjiwasax janiw Egipto, Tu\u0301nez markaktanti? #feb17"}, {"text_idx": "#000042", "text": "@blakehounshell: Ch\u2019usa ch'amaniwa amerikanunak tuqi arusitapaxa ist\u2019asi #Qaddafi"}, {"text_idx": "#000043", "text": "@sate3: adaffi anqaxa edificiota kuntix arski ukaxa un\u0303xasispawa #Feb17 "}, {"text_idx": "#000044", "text": "@alexlobov: \u00bfutjaspati mayni aka t\u2019aqhisin\u0303ata irpsurixa?"}, {"text_idx": "#000045", "text": "@ceoDanya: #Gadafixa ma luqhi jaqiwa."}, {"text_idx": "#000047", "text": "@ceoDanya: amuyasipKtati kuntix arskta ukja, jan ukasti kuntix markax arski ukxa! \u00a1yanapa munapta! \u00a1\u00a1luqhiwa!"}, {"text_idx": "#000048", "text": "@lisang: nayax amuytwa pachpa amuyunakwa aka diktador jaqinakaxa apnaqapxi. Anqajankiri yatiyawi apnaqirinaxa jan walinakawa, yaqha markanakana amuyunakapaxa janiw walikiti, nayax wil wartiristwa markaxatxamaxa."}, {"text_idx": "#000050", "text": "@algergawi: Gaddafi a\u0301rabe arsuwxa qillqt\u2019apxan\u0303apaspawa pachpa a\u0301rabe arutpacha."}, {"text_idx": "#000051", "text": "@Mustafa_Qadri: \u201cjaniw chiqakiti, Michael Jackson jupaw lunthatitu unifurme isix ukaja\u201d, siwa Gaddafi, jaqixa: ma\u0308 wantisa apasin\u0303axa nayan amuyuxankiwa"}, {"text_idx": "#000052", "text": "@bongkersz: nayax jiskt\u2019asktwa janit Hitler jaqix kuliraskani Youtube tuqixa kunalaykutixa #Gaddafi jaqixa juk\u2019ampi luqhiwa."}, {"text_idx": "#000053", "text": "@TravellerW: dictador jaqinakan arsuwinakapaxa janis kunakaspaxa, janis yatiyawinaksa wawanaka waynanakax un\u0303xapkaspa ukjamwa amuyapxi, ukjamata jan un\u0303isisirinispa ukata tuwaqasin\u0303ataqi. #libya"}, {"text_idx": "#000054", "text": "@AfriNomad: \u00bfAkja ma\u0308 arsuwjama jakt'am #2 or #3? Akax jutiti uka pa\u0308 kayun lunthatanakaxa ukjamaraki jan un\u0303jat un\u0303jirinakaxa? #Libya #Feb17"}, {"text_idx": "#000055", "text": "@lioncub4justice: Qhipiri pacha: #Gaddafi luqhiwa #Libya"}, {"text_idx": "#000056", "text": "@warrenellis: Gadaffina arsutapaxa akch\u2019arukiw tuku, \u201curaqpach jaqinakawa n\u0303anqha qullan tukjataw, sas saniwayapxi. Ukampirus, nayax Batmanatwa.\u00bb"}, {"text_idx": "#000057", "text": "@thelieisacake: #Gaddafi jiwasatikixa ma\u0308 yant\u2019aniwa,#libya"}, {"text_idx": "#000060", "text": "Pachamamar jan n\u0303anqhachan\u0303atak ch\u2019amanchan\u0303ataki: Ma\u0308 sapa chachakiw Irak jawiranak juti\u0308r maranakan q\u2019uman\u0303apatak sarnaqaski"}, {"text_idx": "#000068", "text": "Taqpach amuy qillqatanakax ma\u0308 moderadoran un\u0303akipatawa. Mayat jilx jan amuy qillqatam apayamti, jan ukax spam ukjamaspawa.\nMayninakar ya\u0308qan\u0303amp un\u0303jama. Jan wali amuy qillqa\u0308winakamp qillqatanakax janiw aprobatakaniti."}, {"text_idx": "#000070", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}]